# Nit

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
La nit és l'interval de temps, variable segons l'època de l'any i latitud, que s'inicia amb la posta del sol i acaba amb la seva sortida; és a dir, el temps que està per sota l'horitzó i no hi ha cap claror del dia.

## Citacions

* En la nit en calma / estic esperant-te a la platja / de Matsuo i no arribes / i, com l'aigua resplendent, / jo també estic cremant.
    (en japonès) こぬ人をまつほの浦の夕なぎに焼くやもしほの身もこがれつつ .
       — Fujiwara no Teika
* Aquesta preciosa nit penso en tu, preguntant-me si tornaràs / La llum solitària brilla sobre meu, projectant una ombra feble.
       — Xue Susu
* ... quin pler, quina delícia m'era, / mirar ta nit, per temps suau, / sembrant dels estels l'arenera / sobre el desert de ton cel blau!
       Al murmuri de tes rieres.... — Pere Talrich
* Si alguna nit a despertar venia / ton dèbil primer son, [...] no t'espantes: serà que va a trobar-te / mon pensament ditxós...
       Si alguna nit.... — Francesc Matheu i Fornells
* ... La nit pot pesar més que el dia.
    (en anglès) ... night can out balance day.
       «The New Faces», The Tower, 1928. — William Butler Yeats
* No sents, cor meu, quina pluja més fina? / Dorm, que la pluja ja vetlla el teu son... [...] Pluja de nit, delicada veïna, / dentetes d'aigua en els vidres quiets... / No sents, cor meu, quina pau més divina?
       Cançó de pluja. — Josep Maria de Sagarra
* Vinc a tu, Senyor, vinc, dins la teva nit: dóna'm la mà. Digues: Ets tu la nit? La nit, l'absència de qualsevol angoixa!
    (en francès) Je viens à toi, Seigneur, je viens, je marche dans ta nuit : donne moi la main. Dis : La nuit, c'est toi, hein ? La nuit, l'absence déchirante de tout !
       Le Diable et le Bon Dieu, 1951. — Jean-Paul Sartre
* ...el somni de la mort, s'aferra i creix / i omple l'espai i el cor una basarda / de tot, com quan la nit en serra isarda, / de cop, davant dels ulls, enorme, neix.
       Sonet. — Miquel Martí i Pol
* Hi ha un vincle íntim entre alguns miratges de la meva prosa i el teixit brillant i fosc a un temps dels problemes d'escacs, enigmes màgics, cadascun dels quals és fruit de mil i una nits d'insomni.
       Apostrophes, maig de 1975. — Vladímir Nabókov
          Extracte de l'entrevista.

## Dites populars

* A la nit, sols que se puga pujar al llit.
* Barcelona i Montjuïc, no es feren en una nit.
* De dia va ma dona, i de nits crema s'oli.
* Dona i vestit, no els mireu en sa nit.
* De nit, passen les pessetes falses.
* De nits, tots els gats són negres.
* Entre el dia i la nit, no hi ha paret.
* Lo que de nit se fa, de dia es veu.
* Mala nit i parir mossa.
* No vages de nit si et guardes, perquè mai tindràs prou guardes.
* Qui sopa massa a la nit, no dorm tranquil al llit.
* Qui va massa de nit, o és gat o mal esperit.
* Una nit a l'hospital, de tota manera es passa.

## Frases fetes i locucions

* A entrada de nit.
    (var.) A boca de nit.
    (var.) A boqueta de nit.
    (var.) A poqueta nit.
          Quan comença a fosquejar, immediatament després de la posta del sol.
* A negra nit.
    (var.) A les negres de nit.
    (var.) A la nit negra.
    (var.) A nit closa.
          Quan ja és molt avançada la nit, molt fosca.
* Anar de nits.
          Trescar durant la nit.
* Bona nit.
          Nit feliç, tranquil·la.
* Bona nit!
    (var.) Bona nit i bona hora.
    (var.) Bona nit i moltes.
    (var.) Bona nit que Déu nos dó.
    (var.) Bona nit i bona hora, i bona mort quan siga hora.
    (var.) Bona nit i bona hora i el sopar quan sigui hora
* Bona nit viola!
    (var.) Bona nit caragol!
          Expressió usada quan es vol donar per acabada una conversa o bé per a denotar la consumació d'un fet que ja no té remei.
* Dia i nit.
    (var.) Nit i dia
          Sempre, tant de nit com de dia.
* Donar part a la nit.
          Anar-se'n a dormir, al llit.
* Esser lleig com una nit de trons i llamps.
          Esser molt lletja una persona o cosa.
* Fer de la nit dia.
          Treballar durant la nit, o fer de nit allò que normalment es fa de dia.
* Fer nit en un lloc.
          Passar-hi la nit.
* Haver-hi com de la nit al dia.
          haver-hi gran diferència o dessemblança entre dues coses o persones.
* Mala nit.
    (var.) Passar la nit del lloro.
          Nit plena de malestar, de desfici, de dolor.
* Nit de cans.
    (var.) Nit de negres.
          Passar molt mala nit, en què es sofreix molt.
* Nit eterna.
          Tenebres de la mort.
* Passar la nit en blanc.
    (var.) Fer nit blanca.
          Passar la nit sense dormir.
* Tota la nit.
    (var.) Tota la santa nit.
          Durant tota la nit.

## Referències

* ↑ Rexroth, Kenneth; Manzano de Frutos, Carlos. Cien poemas japoneses. Madrid: Gadir, 2007. ISBN 9788493603328.
* ↑ Berg, Daria «Cultural Discourse on Xue Susu, A Courtesan in Late Ming China». International Journal of Asian Studies, 6, 2, (2009). DOI: 10.1017/S1479591409000205.
* 1 2 3 4 Diversos autors «Càntichs clàssics i contemporanis, de casa nostra i d'arreu del món». Lo Càntich, 7, (febrer, 2011). ISSN: 2014-3036.
* ↑ Yeats, 2007, p. 277.
* ↑ Sartre, Jean-Paul «Le Diable et le Bon Dieu». Les Temps modernes, 66-71, (1951), pàg. 278.
* ↑ «Entrevista a Vladimir Nabokov». Enfoques. Arxivat de l'original el 1453056915. [Consulta: 28 octubre 2016].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 Alcover, Antoni M.; Moll, Francesc de B. «nit». A: Diccionari català-valencià-balear. Barcelona: IEC, 2002.
* 1 2 3 4 «Nit». Diccionari de la llengua catalana de l'IEC. Barcelona : Institut d'Estudis Catalans.

## Bibliografia

* Yeats, W.B.; Saddlemyer, Ann. The tower (1928): manuscript materials. Ithaca: Cornell University Press, 2007. ISBN 9780801446108.